Ajatola Hamenei: žalba treba da ide redovnim putem
Iranski vrhovni lider pozvao poraženog predsedničkog kandidata Musavija da podnese žalbu redovnim putem
Musavijeve pristalice pozvale su na velike demonstracije, danas u Teheranu, u znak protesta zbog, kako smatraju, nameštanja izbornih rezultata. Za sada nije poznato da li će se demonstracije održati, jer je iransko Ministarstvo unutrašnjih poslova objavilo da bi taj skup bio ilegalan. U međuvremenu, diplomatski izvori kažu da Ahmadinedžad neće danas otputovati u planiranu posetu Moskvi radi prisustvovanja jednom samitu, kako je ranije bilo objavljeno. Nemačka je pozvala iranskog ambasadora da hitno objasni događaje u vezi sa izborima. Iranske vlasti privele su više od 100 osoba povezanih sa iranskim opozicionim političkim strankama. Reformisti kažu da se među uhapšenima nalazi i brat bivšeg iranskog predsednika, . Takođe su saopštili da su neki od aktivista ubrzo po privođenju osobođeni. Mir Hosein Musavi nije viđen u javnosti od izbora, u petak. On je za svoj poraz optužio, kako je rekao, nameštanje rezultata od strane vlade. Prema zvaničnim rezultatima, Ahmadinedžad je osvojio 63 odsto glasova, a njegov glavni rival, Mir Hosein Musavi, 34 procenta.